kardosdrur/scandi-wiki huggingface dataset:
Cambridge-reglerne

Cambridge-reglerne var fodboldregler der første gang blev vedtaget på Cambridge Universitetet i England i 1848, af en kommitee der inkluderede Henry de Winton og John Charles Thring. Der er også notable for at tillade målspark, indkast, fremadrettede afleveringer og for at forhindre løb mens der holdes på bolden. Disse regler influerede på udviklingen af fodbold, australsk fodbold og senere regler. I 1863 spillede en revision af reglerne en vigtig og signifikant  rolle i udviklingen af de regler der blev til fodbold.

Cambridge-regler cirka 1856
Ingen kopier af reglerne fra 1848 har overlevet, men de følgende universitetsregler fra omkring 1856 eksistere stadig på Shrewsbury skolebibliotek.

Reglerne for Universitets Fod Bold Klubben
 Denne klub skal kaldes University Foot Ball Club.
 Ved starten af spillet, skal bolden sparkes op fra midten af banen: efter hvert mål skal der være en opspark på samme måde.
 Efter et mål, skal det tabende hold starte bolden igen; holdene skifter mål, medmindre en forudgående aftale om det modsatte er indgået.
 Bolden er ude når den har passeret linjen med flagposter på begge sider af banene, hvorefter den skal kastes direkte ind igen.
 Bolden er bagved når den har passeret målet på begge sider af det.
 Når bolden er bagved, skal den bringes fremad fra det sted den forlod banen, ikke mere end ti skridt væk, og startet igen.
 Mål er når bolden er sparket gennem flagposterne og under snoren.
 Når en spiller griber bolden direkte fra foden, må han sparke til den, uden at løbe med den. På intet andet tidspunkt må bolden blive berørt med hænderne, udover hvis den skal stoppes.
 Hvis bolden har passeret en spiller og kommer fra en retning af hans eget mål, kan han ikke rører den før modstanderne har sparket til den, medmindre mere end tre fra det modsatte hold før ham. Ingen spillere er tilladt at slentre mellem bolden og modstanderens mål.
 På intet tidspunkt er det tilladt at holde en spiller, skubbe med hænderne eller lave benspænd. Alle spillere må forhindre en anden i at nå bolden, såfremt de holder sig inden for ovenstående regler.
 Enhver kamp skal afgøres af majoriteten af mål.
(Underskrevet)
H. Snow, J. C. Harkness; Eton.
J. Hales, E. Smith; Rugby.
G. Perry, F. G. Sykes; University.
W. H. Stone, W. J. Hope-Edwardes; Harrow.
E. L. Horner, H. M. Luckock; Shrewsbury.

Referencer

Fodboldregler
Begivenheder i 1848
University of Cambridge
International Football Association Board

International Football Association Board (IFAB) er organet der udarbejder The Laws of the Game for fodbold.

Operationer 
IFAB består af repræsentanter fra hver af Storbritanniens fire fodboldforbund — Englands The Football Association (The FA), Skotlands Scottish Football Association (SFA), Wales' Football Association of Wales (FAW) og Nordirlands Irish Football Association (IFA) — og Fédération Internationale de Football Association (FIFA), det internationale fodboldforbund. Hvert britisk forbund har en stemme og FIFA har fire. IFAB-drøftelser skal accepteres af 3/4 af stemmerne, hvilket svarer til seks stemmer. Derfor er FIFA's accept nødvendig for en hvilken som helst IFAB-beslutning, men FIFA kan ikke alene ændre The Laws of the Game — de bliver nødt til at have medhold fra mindst to af de britiske forbund. Det er også et quorum-krav, at mindst fire af de fem medlemsforbund, hvoraf ét skal være FIFA, skal være tilstede for at et møde kan foregå.

Referencer 

Fodboldorganisationer
Aldan (flod)

Aldan (, ; , ; det jakutiske ord Алдан betyder "guldholdig") er den næstlængste biflod til Lena i Republikken Sakha i Rusland. Floden er 2.273 km lang, hvoraf omkring 1.600 km op til Tommot er sejlbar.

Aldan udspringer i Stanovojbjergene, sydvest for Nerjungri og løber derefter mod nordøst forbi Aldan og gennem Tommot, Ust-Maja, Eldikan og Khandyga, før den drejer mod nordvest og munder ud i Lena omkring 150 km nord for Jakutsk.

Aldans største bifloder er Amga, Utjur og Maja. Afvandingsområdet er kendt for forekomster af guld og kambriske fossiler.

Noter

Eksterne henvisninger 

Bifloder til Lena
Floder i republikken Sakha
Eilert Tscherning

Eilert Tscherning er navnet på flere personer:

 Eilert Tscherning (officer) (1767-1832) – dansk officer og industridrivende (Eilert Peter Tscherning)
 Eilert Tscherning (kirurg) (1851-1919) – dansk kirurg (Eilert Adam Tscherning)
Jesper Hansen (skytte)

Jesper Hansen (født 19. november 1980) er en dansk skytte, der repræsenterer Københavns Flugtskytte Klub.

Internationale mesterskaber 
Jesper Hansens bedste tidlige resultater stammer fra VM i 2006, hvor han blev nummer 6 individuelt, og fra VM i 2009, hvor han sammen med det danske hold vandt bronze.

I 2013 vandt han VM-guld i Peru, og han har vundet EM-bronze i 2015 samt -guld i 2018.

Olympiske lege 
Jesper Hansen vandt ved World Cup i skeetskydning i Beijing i 2011 bronze og sikrede dermed Danmark sin første deltager ved sommer-OL 2012 i London.  Hansen blev efterfølgende udtaget til legene, hvor det blev til en 26. plads i kvalifikationsrunden, hvilket ikke gav adgang til finalerunden.

Jesper Hansen sørgede ligeledes for dansk kvalifikation til OL 2016, og han fik efterfølgende selv tildelt pladsen. Her endte Jesper Hansen med en 5. plads og kom dermed ikke videre fra semifinalen.

Hansen blev for tredje gang udtaget til OL, da Danmarks Idrætsforbund udtog ham som den anden danske idrætsudøver til sommer-OL 2020 i november 2019.
Han vandt en sølvmedalje ved legene den 26. juli 2021 — den første danske medalje ved 2020-legene.

Noter

Eksterne henvisninger 

 Biografi hos Dansk Skytte Union 

Skytter fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Deltagere for Danmark ved sommer-OL 2020
Olympiske sølvmedaljevindere fra Danmark
Medaljevindere fra Danmark ved sommer-OL 2020
Oljokma

Oljokma (, ; , ) er en biflod til Lena i Amur oblast, Zabajkalskij kraj og Republikken Sakha i det østlige Sibirien i Rusland. Floden er omkring 1.436 km lang, og har et afvandingsareal på 210.000 km².

Oljokma udspringer i Murójskij bjergryggen, vest for Mogotja, og løber mod nord gennem ubeboede områder før den munder ud i Lena nær Oljokminsk.

Noter

Eksterne henvisninger 

Sibirien
Floder i Amur oblast
Floder i Zabajkalskij kraj
Floder i republikken Sakha
Bifloder til Lena
Adam Tobias Lützow

Adam Tobias (von) Lützow (27. august 1775 i København – 16. april 1844) var en dansk officer.

Han var søn af viceadmiral Anton Frederik Lützow og Elisabeth Birgitte Wigant, blev generalmajor og fra 1832 kommandør for Artilleribrigaden. Han var Ridder af Dannebrog. Med ham uddøde i 1844 én af de forskellige linjer af slægten Lützow i Danmark.

I huset på Lappen (I dag de Mesa's Hus) i Helsingør fik børn med sin husholderske Bodil (Bolette) Rasmussen (1790-1865). I samlivet 3 børn født "Hansen", men på kongens forlangende adopteret af deres altså biologiske fader. Et af børnene Eleonora var maler og forfatter blev gift med Anton Frederik Tscherning. Lützow var familiært forbundet med familierne Tscherning og Løvmand, og det var et meget kunstnerisk hjem. Der findes et maleri af ham og en pennetegning af hustruen, tegnet af Christine Løvmand. Løvmand var kunstlærer for Eleonora Tscherning og for flere andre kvindelige kunstnere.

Familie
Med Bodild "Bolette" Rasmussen fik han tre børn:
 Eleonore Christine Lützow (4.7.1817 - 3.7.1890) gift med sin fætter Oberst, krigsminister Anthon Frederik Tscherning (12.12.1795 - 29.6.1874) i ægteskabet 5 børn.
 Anthonette Elisabeth Lützow (11.2.1820 - 14.6.1836).
 Christian Wigandt Lützow (1824 - 1883).

Referencer

Kilder 
 Danmarks Adels Aarbog 1928.
 Eleonore Christine Tschenings efterladte papirer.

Adam Tobias
Generalmajorer fra Danmark
Personer fra København
Riddere af Dannebrog
Danskere i 1800-tallet
Artilleriofficerer fra Danmark
Allan Krasnik

Allan Krasnik (født 25. januar 1946 i København) er en dansk læge og professor, centerleder ved Institut for Folkesundshedsvidenskab under Københavns Universitet.

Han er søn af læge Herman Krasnik (død 1991) og hustru Irma f. Astmanova (død 1974), blev student fra Efterslægtselskabets Skole 1964, cand. med. fra Københavns Universitet 1971 og blev Master of Public Health ved Hadassah Medical School, Hebrew University, Jerusalem, i 1973. 1976 blev han lic. med. Siden 1995 har han været professor. Fra 1980 til 1994 var han redaktør af Ugeskrift for Læger.

Han blev gift 19. marts 1971 med bioanalytiker Else Krasnik, født Thorbjørnsen, datter af veterinærinspektør Svend Thorbjørnsen og Signe Mik-Meyer (født 14. november 1903 i København), datter af bankdirektør Philip Mik-Meyer. Krasnik er far til Benjamin og Martin Krasnik.

Kilder 
 CV hos Københavns Universitet 

Læger fra Danmark
Professorer fra Københavns Universitet
Faglitterære forfattere fra Danmark
Personer i Kraks Blå Bog
Personer fra København
Redaktører fra Danmark
Jøder fra Danmark
Dansksprogede forfattere fra Danmark
Alumni fra Københavns Universitet
Mohamed Ali (sanger)

Mohamed Ahmad Ali (, født 7. september 1993) er en dansk sanger. Han bor i Nørresundby. 

Under sin deltagelse i X Factor 2009 var han blandt de to med laveste antal stemmer to gange og var derfor i fare for at ryge ud, men han gik videre begge gange. Dommeren Thomas Blachman mente, at han kunne nå længere end Lucas, som han stod i farezonen med første gang. Ugen efter stod han igen i farezonen denne gang med Sidsel, hvor seerne sendte Mohamed videre til finalen. I finalen fik han færrest sms-stemmer i første runde og måtte se Alien Beat Club og den senere vinder Linda gå videre til anden runde. 
 
Selvom han endte på en tredjeplads, lykkedes det ham alligevel at få en pladekontrakt med Sony Music.

Mohamed har også været med i Scenen er din i 2007

Han optrådte i maj 2009, som opvarmning for Beyoncé da hun var i Danmark og har også optrådt som opvarmning for Ne-Yo.

Han deltog ved Dansk Melodi Grand Prix 2013, med sangen "Unbreakable". Han var storfavorit ifølge bookmakerne, men efter afstemningen måtte han se sig på andenpladsen, slået af den jævnaldrende Emmelie de Forest.

Den 21. oktober 2013 udkom Mohameds nye single "Sky's The Limit", hvor han nu laver musik i R&B-genren. Om den nye single siger han selv følgende:

"Jeg er gået lidt tilbage til rødderne me R&B-lyden. Det er den musik, jeg er vokset op med. Tidligere har jeg lidt været den, andre gerne ville have jeg skulle være. Men nu er jeg der, hvor jeg gerne selv vil være."

Sunget og optrådt med Beyoncé 
Den 27. maj 2013 optrådte Beyoncé i Forum i København. Forrest stod netop Mohamed Ali, og under nummeret "Halo" rakte Beyoncé mikrofonen ud til Mohamed. Dette blev optaget på video, og har i mellemtiden nået over 1 million visninger på YouTube.  Dette skabte overskrifter i landets aviser, da Beyoncé lod til at være imponeret over hans stemme og sidenhen har taget kontakt til det unge sangtalent. Tidligere har Mohamed også opvarmet for Beyoncé.

Diskografi

Album 
 2009: Keep It Simple

Singler

Referencer

Eksterne henvisninger 
 Officiel hjemmeside 
 

Deltagere i X Factor (Danmark)
Sangere fra Danmark
Personer fra Aalborg
Deltagere ved Dansk Melodi Grand Prix 2013
Eesti Riiklik Sümfooniaorkester

Estlands Nationalsymfoniorkester () er det førende symfoniorkester i Estland hvor det har sin base i hovedstaden Tallinn. Orkestret blev grundlagt under navnet Estlands Radio Symfoni Orkester og gav dets første koncert i en udsendelse sendt af Tallinn Radio 18. december 1926. Under det sovjetiske regime i 1950'erne blev orkestret det første i Sovjetunionen til at opføre værker af modernistiske komponister som Igor Stravinskij, Arnold Schönberg, Anton Webern og Carl Orff, hvilket tidligere var blevet holdt tilbage af Stalins regime. Efter det sovjetiske styres kollaps, ophævelsen af emigrationsrestriktioner og genfødslen af et uafhængigt Estland i 1991 migrerede næsten halvdelen af orkestrets medlemmer til Vesten i deres søgen efter bedre karrieremuligheder. Denne udvandring af talent fik orkestrets held til at styrtdykke til en depression. Efter lavpunktet i 1993 nød orkestret stor fremgang under dirigenten Arvo Volmers lederskab.

Estlands Nationaloperas koncertsal har været hjemsted for Estlands Nationalsymfoniorkester i to årtier.

Chefdirigenter 
 Paul Karp (1944-50)
 Roman Matsov (1950-63)
 Neeme Järvi (1963-79)
 Peeter Lilje (1980-90)
 Leo Krämer (1991-93)
 Arvo Volmer (1993-2001)
 Nikolai Alekseev (2001-2010)
 Neeme Järvi (2010-2020)
 Olari Elts (2020-)

Eksterne henvisninger 
 Officiel hjemmeside   

Etableret i 1926
Symfoniorkestre
Tallinn
Arvo Volmer

Arvo Volmer (født 4. november 1962 i Tallinn) er en estisk dirigent.

Volmer var chefdirigent for Estlands Nationalsymfoniorkester fra 1993 til 2001. Siden 2004 har han været leder af Adelaide Symphony Orchestra og både leder og chefdirigent for Estlands Nationalopera. Han har også været gæstedirigent for mange orkestre, især i Skandinavien. Blandt hans indspilninger er Leevi Madetojas komplette orkesterværker og alle Eduard Tubins symfonier.

Referencer

Eksterne henvisninger 
 Officiel hjemmeside

Dirigenter fra Estland
Personer fra Tallinn
Odin Wolff Tidemand

Odin Wolff Tidemand (9. februar 1822 i København – 6. september 1897 i Sletten) var en dansk præst, seminarieforstander og politiker.

Han var søn af krigskancellisekretær, institutsbestyrer Odin Tidemand og Pouline Wilhelmine Marie f. Sommer (tidligere gift Engelsen), blev 1838 student med udmærkelse fra Metropolitanskolen, 1843 adjunkt ved Vordingborg lærde Skole og 1846 i Nykøbing Falster. 1850 konstitueredes og det næste år ansattes han som sognepræst for Stenbjerg i Angel, 1853 blev han hovedpræst for Kristkirken i Tønder, konstitueret provst for Tønder og Løgumkloster Amter, medlem af det teologiske eksamenskollegium for Slesvig og af direktionen for Tønder Seminarium. 1856 blev han provst for Tønder Provsti og 1860 sognepræst for Kregme og Vinderød på Sjælland. 1864 valgtes han til medlem af Rigsrådets Landsting for 3. kreds, 1873 forflyttedes han til Skuldelev og Selsø, og 1878 blev han forstander for Jonstrup Seminarium. Han tog sin afsked 1895 og døde på sin villa i Sletten ved Helsingør 6. september 1897.

Han ægtede 1844 Maria Nicoline Dorothea Erikson (1821-1888), datter af prokurator og mægler H.N. Erikson i Christiansted på St. Croix, og 1890 Vilhelmine Laura Caroline Rosenvinge (1831-1902), datter af sparekassekasserer J.B. Rosenvinge i Ringkjøbing. 6. oktober 1856 var han blevet Ridder af Dannebrog og 7. april 1883 Dannebrogsmand.

Tidemand deltog 1857 i den evangeliske alliances møde i Berlin, hvor han forsvarede sprogordningen i Slesvig; ligeledes har han deltaget i svenske og skandinaviske skolemøder. Han har i forskellige tidsskrifter skrevet om kirke-, skole- og fattigvæsenet. Som seminarieforstander var han en sjælden kundskabsrig og dygtig lærer. Han lagde mere, end tilfældet i almindelighed har været på seminarierne, en stærk vægt på formen og den ydre disciplin, og de gode virkninger deraf mærkedes også efter hans afgang.

Kilder 
 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Sofus Elvius, Danmarks Præstehistorie 1869-84, s. 459.

Eksterne henvisninger 
 

Medlemmer af Rigsrådet (1855-1866)
Provster fra Danmark
Skolefolk fra Danmark
Riddere af Dannebrog
Personer fra København
Personer i Dansk Biografisk Leksikon
Artikler fra 1. udgave af Dansk biografisk leksikon
Studenter fra Metropolitanskolen
Neeme Järvi

Neeme Järvi (født 7. juni 1937 i Tallinn) er en estisk dirigent.

Biografi 
Han studerede slagtøj og kordirektion ved musikskolen i Tallinn og senere orkesterdirektion ved Sankt Petersborg Konservatorium hos bl.a. Jevgenij Mravinskij. Han startede sin dirigentkarriere som dirigent for henholdsvis Estlands Radiosymfoniorkester og Estland Nationaloperas orkester. I 1971 vandt han førsteprisen i den internationale dirigentkonkurrence ved Accademia Nazionale di Santa Cecilia i Rom. I 1980 immigrerede han med sin familie til USA og fik amerikansk statsborgerskab i 1987.

I 1982 blev Järvi chefdirigent for Göteborgs Symfoniker, en post han beholdt til 2004 og som resulterede i en række pladeindspilninger for pladeselskabet BIS. Andre positioner inkluderer chefdirigentstillingerne ved Royal Scottish National Orchestra fra 1984 til 1988 og Detroit Symphony Orchestra fra 1990 til 2005 samt stillingen som musikdirektør for New Jersey Symphony Orchestra fra 2005 til 2009. Fra 2005 har Järvi været chefdirigent for Het Residentie Orkest i Haag.

Järvi har dirigeret mere end 150 orkestre verden over.

Som dirigent er Järvi kendt for sit usædvanligt store repertoire. Udover standardrepertoiret har han været en forkæmper for mindre kendt musik. Han er sandsynligvis mest kendt for sine fortolkninger af det nordiske og russiske orkesterrepertoire.

Järvi har sammen med sin kone Liilia Järvi sønnerne Paavo Järvi og Kristjan Järvi, som begge er ledende orkesterdirigenter, og datteren Maarika Järvi, som er fløjtenist.

Pladeindspilninger 
Neeme Järvi er med sine over 400 pladeindspilninger en af de mest produktive dirigenter gennem tiderne. Han har haft et nært samarbejde med pladeselskaberne BIS og Chandos, men har også foretaget en række indspilninger for Deutsche Grammophon, EMI og BMG. Blandt de mest kendte indspilninger hører komplette symfonicyklusser af Bohuslav Martinů (BIS), Jean Sibelius (BIS i 1980-tallet, indspillet igen på Deutsche Grammophon 20 år senere), Antonín Dvořák (Chandos), Sergej Prokofjev (Chandos) og Eduard Tubin (BIS). Hans indspilninger af samtlige orkesterværker af Edvard Grieg på Deutsche Grammophon fik også strålende kritik.

Priser og udmærkelser (udvalg) 
 1991 – Hugo Alfvénprisen

Eksterne henvisninger 
 Officiel hjemmeside 

Dirigenter fra USA
Dirigenter fra Estland
Personer fra Tallinn
Christian Frederik August Ishøy

Christian Frederik August Ishøy (26. november 1822 i Marstal – 19. januar 1903) var en dansk præst og politiker.

Hans forældre var lærer Hans Fredederik Ishøy og Christine Petersen. Ishøy blev student 1840 (privat dimitteret), teologisk kandidat 1845, blev i 1850 sognepræst i Bedsted, Aabenraa Provsti og blev 1862 forflyttet til Sindal-Astrup Pastorat og 1872 til Vigsnæs.

Ved valget i 1863 blev han valgt til medlem af Rigsrådets Landsting for 7. kreds (Aalborg og Hjørring Amter).

Han blev gift 1. gang i Ørslev Kirke 26. november 1850 med Elisa Jacobine Antoinette Braag (19. august 1820 i København – 4. november 1853) og 2. gang gift i Bedsted Kirke 27. august 1855 med Marie Regine Braag (9. maj 1818 i København -), begge døtre af Robert Braag, kommandør i Flåden og Anna Kirstine Gottlobgine Børgesen.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887, s. 486. Online hos LFL's Bladfond

Eksterne henvisninger 

Præster fra Danmark
Medlemmer af Rigsrådet (1855-1866)
Personer fra Marstal
La Masia

La Masia er navnet på FC Barcelonas forhenværende træningsfaciliteter placeret i nærheden af Camp Nou i Barcelonas Les Corts-distrikt. Det er sidenhen gået hen og blevet betegnelsen for klubbens verdensberømte fodboldskole. 

Fodboldskolen har siden sin oprettelse i 1979 uddannet mere end 300 unge spillere, heriblandt flere nuværende profiler, Lionel Messi, Andrés Iniesta, Sergio Busquets, Gerard Piqué, Pedro Rodríguez og Cesc Fabregas. Barcelona legenderne Xavi, Pep Guardiola, Albert Ferrer, Carles Puyol og Guillermo Amor er også uddannet på La Masia.

Historie 
Inden ejendommen blev købt af FC Barcelona, var det et gammelt landbrug, opført i 1702. Bygningen blev oprindeligt anvendt som et mødested for arkitekter og bygherre til det nye stadion, Camp Nou. Efter stadionets indvielse den 24. september 1957, blev La Masia lukket ned.

Under Enric Llaudets præsidentembede blev bygningen ombygget og udvidet. Det blev genåbnet som et administrativt center for klubben den 26. september 1966. Imidlertid kunne La Masia ikke håndtere den støt stigende mængde af personale i klubben. Derfor blev det på foranledning af Josep Núñez ombygget i 1979 til at huse unge akademi-spillere.

Idéen til et akademi for unge spillere, blev foreslået af Johan Cruyff, en tidligere spiller, der selv havde gået på Ajax Amsterdams tilsvarende program for unge spillere, kaldet "Jong Ajax". Daværende præsident Núñez indsatte Oriol Tort som direktør som sidenhen har lagt navn til klubbens nye La Masia bygning der er en del af klubbens nye træningsanlæg "Ciutat Esportiva Joan Gamper" i bydelen Sant Joan Despí.

Eksterne henvisninger 

FC Barcelonas egen beskrivelse af Las Masia

FC Barcelona
Idrætsanlæg i Spanien

he:ברצלונה ב'#לה מאסיה
Ulrich Ludwig Hans von Brockdorff

Ulrich Ludwig Hans baron von Brockdorff (født 10. oktober 1806, død 8. oktober 1875 på Annettenhöhe ved Slesvig by) var en holstensk adelsmand i tjeneste som dansk diplomat.

Han var søn af landråd C.U.H. baron von Brockdorff til Kletkamp (død 1845) og Anna Mathilde f. Lowzow (død 1854). Han trådte 1833 i det danske diplomatis tjeneste, idet han ansattes som attaché ved gesandtskabet i London. 2 år senere forflyttedes han i samme egenskab til Paris, hvor han 1836 udnævntes til legationssekretær. Brockdorff ombyttede 1841 Paris med London, indtil han 1845 vendte tilbage til det franske hof som chargé d'affaires. Fra efteråret 1847 til efteråret 1848 beklædte han hos den nederlandske regering i Haag den tilsvarende stilling, efter hvis fratrædelse han gik i en overordentlig sendelse til Madrid. Brockdorff valgtes 1854 af det slesvigske ridderskab til medlem af den slesvigske stænderforsamling, og han var blandt de 20 rigsråder, som kongen efter Fællesforfatningen af 26. juli 1854 udnævnte, ligesom han også havde sæde blandt de kongevalgte i Rigsrådet efter Fællesforfatningen af 2. oktober 1855. Han udtrådte af dette 1859 og havde 3 år tidligere nedlagt sit mandat som stænderdeputeret. Brockdorff var imidlertid, da kammerherre Rudolph Bielke blev syg, i maj 1854 blevet konstitueret som gesandt i overordentlig mission ved hoffet i Berlin. Efter Bielkes død blev han virkelig gesandt i august 1855, hvilken stilling han beklædte i 5 år. Som diplomat sympatiserede han med ministeriet Ørsted-Bluhmes politik og følte sig følgelig aldeles ikke tiltalt af ministeriet Halls politik; alligevel forblev han på sin yderst vanskelige post under de følgende års indviklede diplomatiske forhandlinger. Han var imidlertid ikke blot ifølge sit standpunkt ude af stand til at føre et forsvar for sin regerings politik over for de stigende slesvig-holstenske krav med fornøden styrke, men hans diplomatiske evner slog heller ingenlunde til over for den vanskelige opgave, der var stillet ham. Endelig fjernede regeringen ham i august 1860 fra posten i Berlin og udnævnte ham til gesandt ved hofferne i Madrid og Lissabon. I maj 1863 trak Brockdorff sig tilbage til privatlivet. Han var 1845 blevet udnævnt til kammerherre og 1858 dekoreret med Dannebrogordenens Kommandørkors; han var provst for Johannesklosteret i Slesvig.

Han havde 16. juni 1854 ægtet Cæcilie C.L.C. Cabrun. 8. oktober 1875 døde han på sin ejendom Annettenhöhe ved byen Slesvig.

Kilder 
 Alexander Thorsøe, "Ludwig Ulrich Hans von Brockdorff", i: C.F. Bricka (red.), Dansk Biografisk Lexikon, København: Gyldendal 1887-1905.

Ulrich Ludwig Hans
Gesandter fra Danmark
Baroner fra Danmark
Medlemmer af Rigsrådet (1855-1866)
Kommandører af 1. grad af Dannebrog
Personer fra Holsten
Stænderdeputerede fra Slesvig
Personer i Dansk Biografisk Leksikon
Kammerherrer fra Danmark